От : Рачо Рачев - 09 август , 2020 Алан Лихтман , професор в Американския университет във Вашингтон , който е предсказал победата на петима президенти , направи прогноза за президентските избори през ноември , предаде Си Ен Ен . За да определи победителя , историкът използва своя собствена система от „ 13 ключа ” , която оценява фактори като икономиката , заеманата позиция , социалните вълнения и скандалите , както и личната харизма на кандидатите . „ Тайната е да следвате общата картина . И да не обръщате внимание на анкети , анализи , ежедневни възходи и падения на рейтинга " , разкри Лихтман тайната на системата си . Говорейки за това кой ще спечели президентските избори през 2020 г . , професорът смята , че настоящият държавен глава Доналд Тръмп ще загуби Белия дом . Така той предсказа победа на кандидата на демократите Джо Байдън . Лихтман с точност прогнозира резултата от изборите след 1984 г . , когато Роналд Рейгън беше избран за втори мандат . Единственото предсказание , което не се сбъдна , се отнася до кандидата за президент Ал Гор ( от демократическата партия ) . Историкът прогнозира победата и през 2000 г . и Гор би могъл да спечели народния вот , ако Върховният съд не се произнесе да спре преброяването на избирателите във Флорида , във връзка с което постът отиде при Джордж У . Буш .